Wish You Were Here (album)

Το άλμπουμ των Pink Floyd "**Wish You Were Here**" κυκλοφόρησε το 1975 και είχε μεγάλη ανταπόκριση στο κοινό, άλλωστε θεωρείται κι ένα από τα πιο επιτυχημένα τους. Ήταν αφιερωμένο στον ιδρυτή του συγκροτήματος Σιντ Μπάρετ ο οποίος αντικαταστάθηκε από τα υπόλοιπα μέλη του συγκροτήματος με τον Ντέιβιντ Γκίλμορ, καθώς έκανε έντονη χρήση παραισθησιογόνων ουσιών.

## Ο δίσκος
Κατά τη διάρκεια τού 1974 και ενώ οι Pink Floyd βρισκόταν σε περιοδεία για την προώθηση τού "*[[The Dark Side of the Moon]]*". συνέθεσαν τρία νέα κομμάτια, ένα εκ των οποίων ήταν το "*Shine On You Crazy Diamond*".
left|thumb|115px|Πορτραίτο τού Σιντ Μπάρετ
Την πρώτη εβδομάδα τού 1975 επέστρεψαν στο στούντιο για να ξεκινήσουν τις ηχογραφήσεις για τον νέο τους δίσκο. Το "*Wish You Were Here*" ήταν το ένατο άλμπουμ τού συγκροτήματος που είχε ενιαίο θέμα, κριτικάροντας τη μουσική βιομηχανία, κυρίως με το τραγούδι "*Welcome to the Machine*", ενώ το "*Have a Cigar*" αντιμετώπιζε με ειρωνεία τούς επιχειρηματίες που κατέχουν τα ηνία στον χώρο. Οι στίχοι τού "*Wish You Were Here*" αναφέρονται, κυρίως, στον Σιντ Μπάρετ, αλλά και στον ίδιο τον Ρότζερ Γουώτερς. Τέλος, το "*Shine On You Crazy Diamond*" αναφέρεται στον Μπάρετ και τα προβλήματα που τον οδήγησαν να αποχωρήσει από το συγκρότημα. Το όλο θέμα τού δίσκου έχει να κάνει με μουσική βιομηχανία και τα προβλήματα τα οποία δημιουργεί στους ανθρώπους οι οποίοι εμπλέκονται με αυτήν.
Ένα γεγονός που συνέβη κατά τη διάρκεια των ηχογραφήσεων ήταν η επίσκεψη τού ίδιου τού Μπάρετ στο στούντιο, στις 5 Ιουνίου 1975. Με τα ψυχολογικά προβλήματα να είναι ολοφάνερα, ο υπέρβαρος και με ξυρισμένο κεφάλι Μπάρετ συνομίλησε για λίγο με τα μέλη τών Pink Floyd. Το κλίμα ήταν βαρύ μετά την αποχώρηση του, αφού τα φανερά του προβλήματα στενοχώρησαν τούς μουσικούς οι οποίοι βρισκόταν στο στούντιο.
Η ηχογράφηση τού δίσκου έγινε στα "Abbey Road Studios" τού Λονδίνου και το άλμπουμ πούλησε 250.000 αντίτυπα μόνο από τις προπαραγγελίες του, ανεβαίνοντας στο # 1 των βρετανικών τσαρτ. Οι αντίστοιχες παραγγελίες στις Ηνωμένες Πολιτείες έφθαναν τον αριθμό των 900.000, με το "*Wish You Were Here*" να βραβεύεται πλέον ως εξαπλά πλατινένιο.

## Τραγούδια
1. **[[Shine On You Crazy Diamond]] (part 1)** *(Wright, Waters, Gilmour)* - 13:38
2. **Welcome to the Machine** *(Waters)* - 7:30
3. **[[Have a Cigar]]** *(Waters)* - 5:24
4. **[[Wish You Were Here]]** *(Waters, Gilmour)* - 5:17
5. **Shine On You Crazy Diamond (part 2)** *(Wright, Waters, Gilmour)* - 12:29

## Θέσεις τσαρτ
***Wish You Were Here*** *(άλμπουμ)*

***Επίσημη κυκλοφορία: [[12 Σεπτεμβρίου]] [[1975]]***

## Βραβεύσεις
***Wish You Were Here*** *(άλμπουμ)*
Ηνωμένες Πολιτείες (*RIAA Certification*): 6 φορές πλατινένιος
Γαλλία (*SNEP Certification*): Διαμαντένιος
Γερμανία (*IFPI Certification*): Πλατινένιος
Καναδάς (*CRIA Certification*): 3 φορές πλατινένιος
Ηνωμένο Βασίλειο (*BPI Certification*): Χρυσός
Αυστραλία (*ARIA Certification*): 7 φορές πλατινένιος
Αυστρία (*NVPI Certification*): 2 φορές πλατινένιος

## Μέλη των Pink Floyd
Η σύνθεση του συγκροτήματος κατά την ηχογράφηση του "***Wish You Were Here***" είχε την εξής μορφή:
**[[Ντέιβιντ Γκίλμορ]]** - *κιθάρα, φωνητικά, πλήκτρα*
**[[Ρότζερ Γουώτερς]]** - *μπάσο, φωνητικά, κιθάρα*
**[[Ρίτσαρντ Ράιτ]]** - *πλήκτρα*
**[[Νικ Μέισον]]** - *τύμπανα*

## Παραπομπές


## Πηγές
* Allmusic
* Sputnik Music
* BBC Music review

Κατηγορία:Δισκογραφία των Pink Floyd
Κατηγορία:Άλμπουμ του 1975